Solberg om keeperkampen: – Veldig tøft og veldig kjedelig
– Det er veldig tøft og veldig kjedelig. Men en styrke for Norge, sier Silje Solberg – som sannsynligvis får sjansen for håndballjentene mot Tyskland torsdag. Hun 25 år gammel og skal opp i karrierens hittil tøffeste duell mot gullkeeperne fra Beijing og London, Katrine Lunde (35) og Kari Aalvik Grimsbø (31). Leste du? Herrem synes det var viktig å få en i trynet I to EM-kvalifiseringskamper mot Romania slapp Solberg inn på et par straffekast, mens Grimsbø fikk 105 minutter i buret. Katrine Lunde gjorde comeback det siste kvarteret av seieren i Stavanger søndag. – Jeg har ikke fått spille noe i disse to kampene og gjør meg mine tanker. Men det er lenge igjen. Jeg har ikke lyst til å tenke så mye på hvor jeg står, sier Holstebro-keeperen – 95 dager før de 14 OL-spillerne blir tatt ut midtsommers. Solen skinner fra en skyfri himmel i et vårlig Holmenkollen. Langt unna det styggværet som herjet i Katrine Lunde da VM-troppen ble tatt ut på senhøsten. – Jeg ønsker ikke å snakke om snøen som falt i fjor, sier hun. Men sa så sent som sist søndag til Max at hun ble «forbannet og dret litt i alt». Nå er Lunde for første gang siden fødselen i fjor vinter borte fra datteren Atina i to uker på landslagssamling. Oftedal ikke med: Merkelig strekkskade – Det går greit, sier hun og gjør det klart at hennes målsetting er klokkeklar: Tilbake i landslagsmålet. Også om hun blir reserve når Norge spiller den første OL-kampen 6. august. – Jeg satser videre på landslaget uansett om jeg ikke skulle bli tatt ut, lover hun. Thorir Hergeirsson opplyser at Norge vil ta med seg en tredje keeper som reserve i Brasil. Den vrakede målvakten får trene, spise og være med laget på dagtid i OL-leiren. Men må ut før klokken 22.00 på kvelden og sove for seg selv på det norske hotellet utenfor utøverleiren i Rio. Riegelhuth Koren-comeback: – Fantastisk situasjon – En keeper vil bli veldig skuffet. Den situasjonen har vi erkjent. Vi har en åpen dialog og jeg synes vi er gode til å være der for hverandre. Alle er innstilt på at konkurransesituasjonen ikke skal skape dårlig stemning. Sånn er det jo også for utespillerne, sier Kari Aalvik Grimsbø.Torsdag: Norge-Tyskland (kl. 18.30) Lørdag: Norge-Brasil (kl. 18.00) Søndag: Norge-Spania (kl. 18.00) Alle kampene spilles i Follotrykk Arena i Ski og sendes direkte på TV Norge. Hun spilte en nesten perfekt VM-finale og har også løftet seg i Györ etter den tid. – Kari har helt klart stått best i klubb etter jul. Hun sto en god 2. omgang i bortekampen og meget godt hjemme mot Romania i Stavanger, sier landslagssjefen. Fikk du med deg? Amatør-Stange får profftilbud Han mener likevel løpet er «jevnt og de tre har ulike kvaliteter». Om Katrine Lunde sier Hergeirsson: – Hun er blitt litt mer stabil, men det er stykke igjen. Selv mener hun å være tilbake på sitt gamle nivå – og argumenterer med en redningsprosent på 40-45 prosent i de beste kampene for seiersmaskinen Rostov-Don i Champions League (12 strake seirer). Landslagssjefen lover både henne mer Silje Solberg mer spilletid i 4-nasjonersturneringen på hjemmebane. I Ski, rett utenfor Oslo, er Tyskland (torsdag), Brasil (lørdag) og Spania (søndag) håndballjentenes motstandere de neste dagene. – Det er naturlig at Silje og Katrine får hver sin kamp her i utgangspunktet. Så kommer det an på hvordan de står. Men Kari skal også spille, understreker han.
Disse tre målvaktene drømmer alle om suksess i Rio. 19. juni blir en av dem vraket. Og må innta den bitre reserverollen på et hotellrom utenfor OL-leiren i Brasil.